بابەتەکە لەوێوە وروژا کە خانمە پرۆفیسۆرێکی تەکساسی وتارێکی گوایە “زانستی” نوسیوە لەسەر کاریگەری قوتابخانەکانی فەتحوڵا گولەن لە کوردستانی ئێراق (باکوری ئێراق، باشوری کوردستان چیت پێ خۆشە) وە هەوڵەکانیان بۆ “تیمارکردنی زامەکانی شەڕ” لەو پارچەیەی سەرزەوی. خانمی پرۆفیسۆر وتارەکەی لە کۆنفرانسێکدا پێشکەش ئەکات لە شاری شیکاگۆی ئەمەریکا لە ساڵی ۲٠۱٠دا بەڵام من بە سوتفە ئەم چەند هەفتەیەی ڕابردوو چاوم بەریکەوت. لە قسەکانیدا خانمی پرۆفیسۆر تەواوی نمونەی فەقیری کوردانی ئێراق بە تایبەتی هەڵەبجە بەکار ئەهێنێت بۆ باسکردنی کارەکانی ئەوان.